# Cels Piñol

Cels Piñol (Barcelona, 18 de març de 1970) és el dibuixant i guionista de la popular sèrie Fanhunter.

## Biografia

Des de petit mostra afició per tot el relacionat amb el món del còmic i comença a col·leccionar-los. Crea diversos fanzines durant algun temps fins que participa en un concurs organitzat per Comics Forum anomenat "Diseña tu propio Superhéroe" (Dissenya el teu propi Superheroi). No guanya, però el seu estil agrada i acaba treballant per a Planeta DeAgostini com a humorista i articulista on realitza les tirallongues "Fan Letal / Fan con Nata". Al mateix temps, Piñol auto editava els seus fanzines "Kiusap" i "Fanhunter" amb el segell de "Gusa Còmics", la seva pròpia "fan-editorial".
Es converteix en el primer autor espanyol a disposar d'una sèrie regular a l'editorial Planeta DeAgostini. Després de forces anys i de certs problemes amb l'editorial decideix muntar la seva pròpia empresa, la qual anomena "Fanhunter S.L." i "Cels Animation S.L.". Després d'un període decideix tornar a Planeta on actualment treballa.
Durant la crisi constitucional espanyola de 2017, l'ambaixada espanyola a Bulgària li cancel·là una conferència per a estudiants de l'Acadèmia Nacional d'Art de Sofia prevista per a finals d'octubre, pel seu activisme polític.
El 2020 Cels Piñol es va incorporar a l'equip de Ficomic organitzador del 38 Còmic Barcelona. Piñol fou elegit responsable de la secció "Còmic Fantasy", un espai nou dedicat als jocs de rol, de tauler i de cartes. L'espai havia d'oferir diverses activitats com taules rodones, exposicions o tallers. No obstant, el Saló es va haver de cancel·lar degut a l'epidèmia per coronavirus. Com a alternativa, Ficomic va oferir una programació en línia anomenada "Comic on demand", en la qual Piñol va moderar diverses taules rodones.

## Curiositats

Cels Piñol és el protagonista d'un capítol de la sèrie de còmics Haciendo Amigos (Dolmen), de David Ramírez. Aquest còmic mostrava la mala relació entre Piñol i l'aleshores editor de Planeta DeAgostini Antonio Martín mitjançant una paròdia de la pel·lícula L'Imperi contraataca en la qual Martín interpretava a Darth Vader i Piñol a Luke Skywalker. L'acudit, d'una pàgina, va assolir una gran popularitat perquè l'any 2000 va finalitzar amb una denúncia de Martín contra David Ramírez, generant un gran enrenou en el món del còmic que va resorgir el 2021 en forma d'un manifest signat per 300 autors contra la decisió de Ficomic d'haver atorgat el Gran Premi del Saló Internacional del Còmic de Barcelona a Antonio Martín.

## Obra

* Universo Fanhunter
* Plan BB y Fantom Town ("manuales para bebés con padres raros")
* Juegos de rol Fampiro y Ouftan
* Fanhunter: Herencia (novel·la)
* 1714 Baluard, amb Àlex Santaló

### Jocs de rol

* Fanhunter, el juego de rol épicodecadente (1992)
* Fanpiro (2001)
* Outfan (2002)

## Referències

* ↑ Sílvia Marimon «Cels Piñol: "L'ambaixada espanyola a Bulgària ha anul·lat la meva conferència perquè estava molt actiu des de l'1-O"». Ara, 19-10-2017 [Consulta: 20 octubre 2017].
* ↑ «Mafalda serà protagonista del Saló del Còmic». El País, 13-03-2020.
* ↑ «Ficomic crea Comic Barcelona On Demand per “comiquejar des de casa”». El Punt Avui, 07-04-2020. «El dissabte 11 d'abril a les dotze del migdia, una altra taula rodona, El rol del dibuixant: els jocs portats a les vinyetes, amb Laurielle, Andrés Palomino i Joan Tretze, moderada per Cels Piñol.»
* ↑ Serra, Xavi «Noranta autors repudien el Gran Premi d'Honor de Comic Barcelona a Antonio Martín» (en castalà). Ara, 31-05-2021 [Consulta: 5 juny 2021]. «El text dels autors també recorda un episodi que va protagonitzar Martín l'any 2000 quan, sent editor de Planeta DeAgostini, va interposar una demanda contra el dibuixant David Ramírez per un acudit humorístic publicat a la revista Dolmen que parodiava la mala relació existent entre Martín i el dibuixant Cels Piñol.»
* ↑ «Un centenar de dibuixants i guionistes critica el premi del Saló del Còmic de Barcelona a Antonio Martín». El País, 31-05-2021 [Consulta: 5 juny 2021]. «Creadors como Paco Roca, Alfonso Zapico, Ana Penyas o David Rubín consideren que el guardonat no compleix els requisits de les bases i recorden, a més, la seva denúncia a un jove artista»
* ↑ «Cels Piñol i Àlex Santaló publiquen un còmic sobre el 1714 amb un protagonista inspirat en Rambo». Ara. ACN, 08-04-2014 [Consulta: 8 abril 2014].
* ↑ PAMUNDI Chema, GARRIGA Xavi i PIÑOL Cels, Fanhunter, el juego de rol épicodecadente, Farsa's Wagon, Barcelona, primera edició: 1992, segona edició: novembre de 1993, ISBN 84-95583-09-7
* ↑ «Especial Cels Piñol: 20 Aniversario de Fanhunter». Fancueva.com. [Consulta: 15 octubre 2015].
* ↑ ALABORT David i POL Joan, Fanpiro, el juego de rol narrativo y punkdeprimente, La Factoría de Ideas/Fanhunter S.L., Barcelona, maig de 2001, ISBN 84-8421-428-1
* ↑ Jose A. Serrano. «Cels Piñol». Guiadelcomic.es, 2003. Arxivat de l'original el 9 d’octubre 2015. [Consulta: 15 octubre 2015].
* ↑ PIÑOL Cels, POL ROMEU Joan i MERCADAL Raul, Outfan Roleplaying Game. A space operetta, Planeta-DeAgostini, Barcelona, maig de 2002, ISBN 84-395-9598-0